**INDOKLÁS**

**Szolnok Építési Szabályzat és Szabályozási Terv elfogadásáról szóló 12/2018.(V.11.) önkormányzati rendelet módosításáról szóló önkormányzati rendelet eltérő szöveggel történő hatálybalépéséről szóló önkormányzati rendelethez**

**Általános indoklás**

A Szolnoki Építési Szabályzatot és Szabályozási Tervet (továbbiakban: SZÉSZ) a 12/2018.(V.11.)önkormányzati rendeletével fogadta el a Közgyűlés. Az 59/2019.(II.28.) és 107/2019.(IV.25.) közgyűlési határozatokban megfogalmazott módosítások szükségessé tették a SZÉSZ módosítását. A rendeletmódosítás megszövegezésekor a módosított rendelet „1. szöveges melléklet: a szabályozási tervlapon rögzített nem sajátos építési övezetek részletes előírásai” című mellékletének **„Intézmény terület”** címében a **Vi-20-07555** részletes előírás tévesen módosítandó és nem kiegészülő rendelkezésként került feltüntetésre, melynek helyreigazítása szükséges.

Jelen rendelet és az európai uniós jogból eredő kötelezettségek összhangban vannak, az Európai Unió alapját képező szerződések vagy uniós jogi aktus rendelkezései előzetes bejelentést vagy egyéb véleményezést a jogszabály megalkotása kapcsán nem írnak elő.

**Részletes indoklás**

**1-2.§-hoz**

A módosított rendelet „1. szöveges melléklet: a szabályozási tervlapon rögzített nem sajátos építési övezetek részletes előírásai” című mellékletének **„Intézmény terület”** címében a **Vi-20-07555** részletes előírás beépítése érdekében szöveges helyreigazítás történik.

**3.§-hoz**

Az előírás hatályba léptető rendelkezést tartalmaz a helyreigazított szövegű rendelet hatálybalépésével megegyező időpontban.